सत्ता के संरक्षण में नशे का केंद्र बन रहा हरोली : अुनराग ठाकुर
हमीरपुरकेसांसद अनुराग ठाकुर ने हरोली हलके के भदसाली छेत्रां में कांग्रेस सरकार और उद्योग मंत्री को निशाने पर रखा। उन्होंने कहा कि हरोली हलका नशा माफिया का केंद्र बनता जा रहा है। इसे कांग्रेस सरकार और यहां के एक बड़े नेता का संरक्षण प्राप्त है। उन्होंने कहा कि नशे से युवाओं की मौतें हो रही हैं। कांग्रेस सरकार इसे गंभीरता से लेती तो हरोली प्रदेश में नशा माफिया नहीं पनपता, लेकिन सत्ता संरक्षण में नशा माफिया अपना जाल फैला चुका है। कांग्रेस सरकार नशा माफिया पर नकेल कसने में असफल रही है। उन्होंने कार्यकर्ताओं से आह्वान किया कि वह नशे के खिलाफ आवाज उठाएं। साथ ही लोगों को जागरूक करें। अनुराग बोले कि कांग्रेस सरकार की गलत नीतियों से प्रदेश पिछड़ रहा है। पूर्व भाजपा राज में हिमाचल पहले नंबर पर था, मगर कांग्रेसराज में प्रदेश पिछड़ गया है और 24वें नंबर पर जा पहंुचा है। इसके लिए कांग्रेस सरकार ही जिम्मेदार है। उन्होंने कहा कि प्रधानमंत्री नरेंद्र मोदी के नेतृत्व में देश तरक्की की राह पर है। साथ ही भ्रष्टाचार पर नकेल कसी है। अनुराग ने कहा कि प्रदेश में पूर्व भाजपाराज में काफी इंडस्ट्री आई थी। लेकिन कांग्रेस सरकार की गलत नीतियों से इंडस्ट्री वापिस हो रही है। उनका आरोप है कि उद्योगपति भ्रष्टाचार से तंग आकर पलायन कर रहे हैं। उन्होंने कहा कि कांग्रेस सरकार की गलत नीतियों से प्रदेश की छवि खराब हुई है। उन्होंने कहा कि नोटबंदी से देश में 70 हजार करोड़ का काला धन बैंकों में जमा हुआ है। जो कल्याणकारी योजनाओं में खर्च किया जाएगा। उन्होंने कहा कि पूर्व यूपीए सरकार ने प्रदेश को 10 वर्षों में 250 करोड़ जारी किए थे। जबकि मोदी सरकार ने एक वर्ष में 250 करोड़ रुपये जारी किए हैं। केंद्र सरकार अब तक प्रदेश को 900 करोड़ जारी कर चुकी है। उन्होंने कहा कि सड़कों और रेल नेटवर्क विस्तार के कारगर कदम उठाए जा रहे है। उन्होंने कहा कि प्रदेश को मोदी सरकार ने 61 नेशनल हाइवे तीन फोरलेन की सौगात दी है। उन्होंने कहा कि जल्द ही ट्रिपल आईटी का शिलान्यास करवाया जाएगा। उन्होंने मुख्यमंत्री वीरभद्र सिंह पर निचले हिमाचल से भेदभाव करने का आरोप जड़ा। उन्होंने कहा कि चुनावी साल में लोगों को भ्रमित करने के लिए झूठी घोषणाएं की जा रही है। लेकिन इससे कांग्रेस को कुछ हासिल होने वाला नहीं है। आगामी विधानसभा चुनावों में प्रदेश की जनता कांग्रेस को सत्ता से बाहर का रास्ता दिखाएगी और भाजपा सत्ता पर काबिज होगी। इससे पहले हरोली के भाजपा नेता प्रो. राम कुमार ने भी कांग्रेस सरकार के खिलाफ गुब्बार निकाला। उन्होंने कहा कि कांग्रेस सरकार के कार्यकाल में भ्रष्टाचार और नशा माफिया का बोलवाला है। उन्होंने कहा कि 18 मार्च को हरोली में पूर्व मुख्यमंत्री प्रेम कुमार धूमल के नेतृत्व में नशे के खिलाफ रैली निकाली जाएगी। इसमें काफी संख्या में कार्यकर्ता हिस्सा लेंगे और नशा के खिलाफ जनता के सहयोग से आंदोलन चलाया जाएगा।
कौनकौन रहे मौजूद : इसमौके पर मंडलाध्यक्ष जसविंद्र सिंह, लखवीर सिंह लक्खी, यशपाल राणा, जगजीत मनकोटिया, रामसरूप सैनी, अोंकारनाथ, संजय शर्मा, रविंद्र जसवाल, बलराम बबलू, देसराज राणा, विनोद जोशी, राजकुमार पवर, लेखराज, जरनैल सिंह, जनकराज, सत्या राणा, मूलराज डोगरा, नरेंद्र जसवाल, सरिता देवी, सुनील जसवाल, नीलम देवी, अजय कुमार और मनजीत कौर समेत कई कार्यकर्ता उपस्थित रहे।
हरोली: छेत्रां में जनसभा के दौरान भेंट की गई तलवार लहराते सांसद अनुराग ठाकुर।
hin_Deva hin_Deva bho_Deva hin_Deva